# Eurioù munut Anna Breizh

Eurioù munut Anna Breizh zo un horae ad usum Romanum ("Eurioù giz Roma"), un eurioù a oa da Anna Breizh (1477-1514). E Levraoueg Vroadel Bro-C'hall emañ, anvet Très Petites Heures d'Anne de Bretagne e galleg ha miret dindan an niverenn renabl Ms. NAL 3120.
Unan eus an dornskridoù bihanañ a zo deuet betek ennomp eo, pa'z eo 66 mm uhelder e follennoù ha 46 mm o ledander ; bihanoc'h eget ur gartenn-vank 86 x 54 mm eo eta.

## Deskrivadur
### Levr

E-tro 1497-98 e voe savet an dornskrid war 162 follenn barch keinet e leuegen kinklet en aour hag argant ; alaouret ivez ha kizellet eo troc'had al levrig, a zo en ur voest leuegen kinklet en aour. War ar follenn 159r emañ ar ger diwezhañ : Amen. Diskriv eo chomet ar follennoù 14r, 14v, 15r, 159v betek 169v.

### Skrid

Latin eo ar yezh, skrivet diwar skouer skritur an arzourien italian pa dreuzskrivent oberennoù an Henamzer, hag e frammoù 40 x 25 mm gronnet a ginkladurioù alaouret ; alaouret ivez eo ar pennlizherennoù war ur foñs glas pe ruz.

### Skeudennoù

Skeudennoù liesliv bras zo, 28 anezho, ha 51 skeudennig ma'z eus tudennoù.
* Flourdiliz Bro-C'hall hag erminigoù Breizh a ya d'ober foñs meur a bajenn : ar follennoù 20v, 25r, 29v, 32r, 36v hag all.
* Ardamezioù Bro-C'hall ha Breizh, hanter-hanter war ur skoed toget gant ur gurunenn roueel kizellet e flourdiliz hag erminigoù zo e traoñ ar follenn 40v.
* Flourdiliz hepken zo war ar follenn 33v.

## Danvez

Un horae ad usum Romanum, un eurioù klasel eo Eurioù munut Anna Breizh ; evel ar braz eus an eurioù eo e framm.
| Fol. 2-13v : deiziadur e latin, war-bouez gwerzennoù gallek e traoñ ar pajennoù verso. (Diskriv eo ar follennoù 14r, 14v ha 15r.) F. 15v-19v : arroudoù eus ar pevar Aviel F. 19v-26v : Pasion Jezuz hervez Aviel Yann F. 26v-27v : meulgan Stabat mater F. 27v-87v : eurioù gouestlet d'ar Werc'hez Vari F. 87v-101v : Salmoù ar binijenn gant letanioù ha pedennoù F. 102-133v : Gousperoù,matinezioù ha laodez oferenn an Anaon F. 133v-137 : De sanctissima Trinitate F. 137-139 : Obsecro te F. 139v-142 : O intemerata F. 142-142v : De sancto Michaele F. 142v-143 : De sancto Johanne Baptista F. 143-v : De sancto Johanne Evangelista F. 143v-144 : De sanctis Petro et Paulo apostolis F. 144-v : De sancto Jacobo apostolo F. 144v : De pluribus apostolis F. 145 : De sancto Stephano F. 145v : De sancto Laurentio F. 145v-146v : De sancto Christo* F.ro | F. 146v-147v : De sancto Sebastiano F. 147v-148 : De pluribus martyribus F. 148v : De sancto Claudio F. 149-v : De sancto Anthonio F. 149v-150 : De sancto Juliano F. 150-v : De sancta Anna F. 150v-151 : De sancta Magdalena F. 151-v : De sancta Catherina F. 151v-152 : De sancta Margareta F. 152-v : De sancta Barbara F. 152v-153v : De sancta Apolonia F. 153v : goude ar ger amenskrivet e du e lenner, e galleg skrivet e glas : S ensuivent plusieurs devoutes oraisons — Premierement tu diras au matin quant tui te leueras de ton lict — ; ur bedenn e latin skrivet e du zo da-heul. F. 154r : Quant tu ystras hors de ta maison. [...] Quant tu seras deuvany le crucifix. F. 154v : Quant on ueult recepuoir le precieux corps de nostre seigneur iesuchrist. [...] Quant on la receu — F. 155r : [...] Contre la tempeste. [...] Pour le Roy. [...] F. 155v : Pour impetrer grace de ses peches. [...] Contre les mauuaises pensées [...] Pour quelque tribulatiõ [...] F. 156r : Pour le tien amy qui est mort. [...] Pour le pere et la mere [...] S ensuivent les sept deuotes oraisons de mon seigneur saĩct Gregore Pape. F. 156v-157v : seizh pedenn ar pab Gregor F. 157v-159r : meulgan De Beata uirgine Et sororibus euis (Diskriv eo peurrest al levr, adalek f. 159v betek f. 169v.) |
* David penitiour (F. 88r)
* Dasorc'h Lazar Betania (F. 102r.)

## Aozer

Hogozik a-unvouezh e lavar ez eo bet livet Eurioù munut Anna Breizh gant Jean d'Ypres (14..? – 1508) alias Mestr Anna Breizh , Mestr Eurioù munut Anna Vreizh , Mestr rozenn ar Chapel-Santel , Mestr Hemolc'h an unkorneg ha Mestr Buhez sant Yann Badezour,.

## Tonkad an oberenn

Gant Anna Breizh e chomas betek he marv d'an 9 a viz Genver 1514 e Blois (Bro-C'hall). Aet an dornskrid diwar wel e-pad tremen 400 vloaz en em gavas gant ar barzh gall Émile Vitta (1866-1954)}, ha goude e-kerz ar c'hont Guy de Jacquelot de Boisrouvray (Pondivi, 1 Kerzu 1866 - Genthod, 26 Eost 1954) ; hennezh a roas an dornskrid d'ar Stad c'hall e 1961.

## Levrlennadur

* (fr) Avril, François. Les manuscrits à peinture en France. Paris : Flammarion, 1998 (ISBN 978-2-08-012176-9)
* (fr) Walther, Ingo F. & Wolf, Norbert. Chefs d'œuvre de l'enluminure – Les plus beaux manuscrits du monde de 400 à 1600. Köln : Taschen, 2005 (ISBN 978-3-8228-4748-0)

### Pennadoù kar

* Eurioù bras Anna Breizh
* Erurioù bihan Anna Breizh

### Liammoù diavaez

* (fr) (la) An dornskrid. Kavet : 06/06/2022.

## Notennoù

* ↑ F. 20v.
* ↑ F. 25r.
* ↑ F. 29v.
* ↑ F. 32r.
* ↑ F. 36v.
* ↑ F. 40v.
* ↑ F. 33f
* 1 2 Merkit an dildenn : e galleg e oa pell a-raok hec'h implij e brezhoneg !
* ↑ Gregor XII a zilezas ar garg d'ar 4 a viz Gouere 1415, ha d'an 18 a viz Here 1417 ez eas da Anaon ; 9 fab a voe war e lerc'h, Aleksandr VI o ren adalek an 11 a viz Eost 1492 betek an 18 a viz Eost 1503, da lavaret eo d'ar mare ma voe aozet an dornskrid-mañ. Adalek 1572 e renas Gregor XIII.
* ↑ (fr) 'Bibliothèque nationale de France'. Kavet : 06/03/2022.
* ↑ (fr) 'Bibliothèque nationale de France'. Kavet : 06/03/2022.
* ↑ (fr) {{cite web|url=https://data.bnf.fr/10422367/emile_vitta/ |title=BnF|accessdate=06/03/2022}
* ↑ Walther & Wolf, 2005.